Akcyjo Czysto Ôdra
We sobota 14 maja, skuli Akcyje Czysto Ôdra, ludzie ze Demokratyczno Unija Regijonalistōw Ślōnski a Młodzi Regionaliści Ślōnscy wychraniali ranty a brzegi przi rzyce Ôdrze we gminie Lubōmia. Abfale, co ich ślōnscy regijōnalisty znodli zdłōż brzega ze Ôdry, trza było pozortować, bo była tam niy yno niyporachowano mocka roztomańtych flaszek za szkła a plastyku, ale tyż plastykowe panele, wata szklanno, porcelanowy haziel, a zimowe mantle do kōłek z auta.
– „Regijōnalizm, to je dbani ô tradycyjo, erbowizna historyczno, abo swōj jynzyk, ale tyż starani ô strzodowisko i landszaft naszego Hajmatu, coby my mōgli sie nim radować jak najdlōżyj, a tyż, coby mōgli my we jak najlepszym sztandzie przekozać to naszym bajtlōm” – pado ôrganizator sobotnij akcyje – Krzysztof Szweda.
Zebrane ôd regijōnalistōw abfale ôdebrały potym gminne słōżby. Akcyjo Czysto Ôdra ôbjyna cołko zachodnio Polsko. Do wychranianio rzyki już zgłosiyło sie 150 lokalnych grupōw a wyncyj jak 10 tysiōncōw ludzi dobrej wole.
Foto: Damian Bizoń
szl_Latn szl_Latn szl_Latn szl_Latn run_Latn